cyanic-selkie/wikianc huggingface dataset:
పాపులర్ ఫ్రంట్ ఆఫ్ ఇండియా (పిఎఫ్ఐ)
పాపులర్ ఫ్రంట్ ఆఫ్ ఇండియా (PFI) అనేది ఒక భారతీయ ముస్లిం రాజకీయ సంస్థ. ఇది ముస్లిం మైనారిటీ రాజకీయాల, ప్రత్యేకవాద శైలిలో నిమగ్నమై ఉంటుంది. తరచుగా ఇది చేసే సంఘవ్యతిరేక కార్యకలాపాల కారణంగా దీనిని భారత హోం మంత్రిత్వ శాఖ చట్టవిరుద్ధ కార్యకలాపాల (నివారణ) చట్టం (UAPA) కింద 28 సెప్టెంబర్ 2022న ఐదు సంవత్సరాల పాటు నిషేధించింది.
ముస్లిం దేశంగా మార్చడం
2017లో, ఇండియా టుడే, అండర్‌కవర్ ఆపరేషన్‌లో, PFI వ్యవస్థాపక సభ్యుడు, PFI మౌత్‌పీస్ తేజస్ మేనేజింగ్ ఎడిటర్ అహ్మద్ షరీఫ్‌ను ఇంటర్వ్యూ చేసింది. ఇంటర్వ్యూలో, "భారతదేశాన్ని ఇస్లామిక్ దేశంగా మార్చడమే PFI ఉద్దేశ్యమా?" అని ప్రశ్నించగా, అతను "ప్రపంచమంతా. భారతదేశం మాత్రమే ఎందుకు? భారతదేశాన్ని ఇస్లామిక్ దేశంగా చేసిన తర్వాత ఇతర దేశాలకు వెళతాము" అని అన్నాడు. PFI గతంలో మధ్యప్రాచ్యం నుండి నిధులను సేకరించి హవాలా మార్గాల ద్వారా భారతదేశంలోకి బదిలీ చేసిందని కూడా అతను అంగీకరించాడు.
సంఘ వ్యతిరేక కార్యకలాపాలు
PFI తరచుగా దేశవ్యతిరేక, సంఘవ్యతిరేక కార్యకలాపాలకు పాల్పడుతున్నట్లు భారత ప్రభుత్వం గుర్తించింది. 2012లో, కేరళ ప్రభుత్వం ఈ సంస్థ ఇండియన్ ముజాహిదీన్‌కు అనుబంధంగా ఉన్న నిషేధిత ఉగ్రవాద సంస్థ స్టూడెంట్స్ ఇస్లామిక్ మూవ్‌మెంట్ ఆఫ్ ఇండియా (SIMI) పునరుత్థానమని పేర్కొంది.
మారణాయుధాలు
కేరళ, కర్ణాటకలోని కొన్ని ప్రాంతాలలో రాష్ట్రీయ స్వయంసేవక్ సంఘ్ (RSS)తో PFI తరచుగా హింసాత్మక ఘర్షణలకు పాల్పడుతోంది. పిఎఫ్ఐ కార్యకర్తల వద్ద మారణాయుధాలు, బాంబులు, గన్‌పౌడర్లు, కత్తులు ఉన్నట్లు అధికారులు గుర్తించారు. తాలిబాన్, అల్-ఖైదా వంటి తీవ్రవాద సంస్థలతో సంబంధాలు కలిగి ఉన్నందుకు సంస్థపై అనేక ఆరోపణలు వచ్చాయి. *
నిషేధం
పిఎఫ్ఐ చేస్తున్న సంఘ వ్యతిరేక కార్యపాలను ఆపేందుకు, దీని అనుబంధ సంస్థలైన నేషనల్ ఉమెన్స్ ఫ్రంట్ (NWF), క్యాంపస్ ఫ్రంట్ ఆఫ్ ఇండియా (CFI)తో సహా సమాజంలోని వివిధ విభాగాలలో వివిధ శాఖలను హోం వ్యవహారాల మంత్రిత్వ శాఖ 2022 సెప్టెంబర్ 22న ఐదు సంవత్సరాల పాటు నిషేధం విధించింది. ఈ నిషేధం PFI 8 అనుబంధ సంస్థలకువర్తించింది.
మూలాలు
వర్గం:సంస్థలు వర్గం:ముస్లిం తీవ్రవాదం
కందుకూరి బాలసూర్య ప్రసాదరావు
కందుకూరి బాలసూర్య ప్రసాదరావు పండితులు, రచయిత, విజ్ఞాన సర్వస్వ సంకలన కర్త.
వీరు గంజాం జిల్లాలోని ఒక జమీందారు, వీరి జమీందారీలోని ప్రముఖ గ్రామాన్ని బట్టి వీరికి 'దేవిడి జమీందారు' అనే వ్యవహార నామం ఏర్పడింది. వీరి పూర్వులు హైదరాబాదు నిజాం దగ్గర ఉన్నత పదవులలో ఉన్నవారు.
వీరు మరికొందరితో కలిసి విశాఖపట్నం సముద్ర తీరంలో 1934 సంవత్సరంలో భారతీయుల కోసం సెంచరీ క్లబ్ (Centuary Club) ప్రారంభించారు.
మూలాలు
వర్గం:తెలుగు రచయితలు వర్గం:విజ్ఞాన సర్వస్వ కర్తలు వర్గం:ఒడిషా తెలుగువారు
ఆదోని రైల్వే స్టేషను
వర్గీకరణ
ఆదోని రైల్వే స్టేషను గుంతకల్లు రైల్వే డివిజనులో "NSG4 కేటగిరి" స్టేషనుగా ఇది వర్గీకరించబడింది.
విద్యుద్దీకరణ
పూణె-వాడి-గుంతకల్లు విభాగంలోని 641 కి.మీ. విద్యుదీకరణ పని 2013 సం.లో ప్రారంభించబడింది.
బయటి లింకులు
వర్గం:కర్నూలు జిల్లా రైల్వే స్టేషన్లు వర్గం:గుంతకల్లు రైల్వే డివిజను వర్గం:గుంతకల్లు రైల్వే డివిజను స్టేషన్లు వర్గం:దక్షిణ మధ్య రైల్వే స్టేషన్లు వర్గం:1871 స్థాపితాలు
తెన్నేటి పార్కు
తెన్నేటి పార్క్, ఆంధ్రప్రదేశ్ రాష్ట్రం విశాఖపట్నం నగరంలోని జోడుగుళ్ళపాలెం, బీచ్ రోడ్‌లో ఉన్న అర్బన్ పార్క్.
చరిత్ర
రాజకీయ నాయకుడు, స్వాతంత్ర్య సమరయోధుడు తెన్నేటి విశ్వనాధం పేరుమీద ఈ పార్క్ పేరు పెట్టారు. పార్క్ ప్రాంగణంలో ఆయన విగ్రహాన్ని ఏర్పాటు చేశారు.ఇది నగరంలోని తొలి పిల్లల పార్క్, పురాతన ఉద్యానవనాలలో ఒకటి. నగరంలో పర్యాటకాన్ని పెంచడానికి జివిఎంసి ( గ్రేటర్ విశాఖ మున్సిపల్ కార్పోరేషన్ )ఈ పార్కులో ఎల్‌ఇడి స్క్రీన్‌లను ఏర్పాటు చేసింది.
ఇతర వివరాలు
పర్యాటక ప్రయోజనాల కోసం తెనేటి పార్క్ ను ఇటీవల పునరుద్ధరించారు. ఇక్కడినుండి పార్క్ వెనుక ఉన్న కైలాసగిరి కొండలకు కూడా వెళ్ళవచ్చు. పార్క్ లో ఉన్న రైలు ప్రయాణం ద్వారా సమీప కొండ సహజ దృశ్యాలు చూడవచ్చు. వారంలోని అన్ని రోజులలో పార్క్ ఉదయం 6:00 నుండి రాత్రి 9:00 వరకు తెరిచి ఉంటుంది. పార్కులోకి ప్రవేశించడానికి ప్రవేశ రుసుము అవసరం లేదు.
హుధుద్ తుఫాను కారణంగా ధ్వంసమైన ఈ పార్క్ ను పునరుద్ధరించడానికి ఉత్తర అమెరికాకు చెందిన గీతం పూర్వ విద్యార్థులు కలిసి సుమారు 60 లక్షల రూపాయలు విరాళంగా ఇచ్చారు.
బంగాళాఖాతం తీర సమీపంలో ఈ పార్క్ ఉండడంవల్ల ఇక్కడ వేడి, తేమతో కూడిన వాతావరణం ఉంటుంది. వేసవికాలంలో నలభై ఐదు డిగ్రీల కంటే ఎక్కువ, శీతాకాలంలో పద్దెనిమిది నుండి ముప్పై రెండు డిగ్రీల సెల్సియస్ వరకు ఉష్ణోగ్రత ఉంటుంది. వర్షాకాలంలో బీచ్‌లో సగటున తొమ్మిది వందల నలభై ఐదు మిల్లీమీటర్ల వర్షపాతంతో భారీ వర్షాలు కురుస్తాయి.
తెన్నెట్టి విశ్వనాధం విశాఖపట్నంలో ప్రసిద్ధ రాజకీయ నాయకుడు మరియు స్వాతంత్ర్య సమరయోధుడు, మరియు ఈ పార్కుకుకి అతని పేరు పెట్టబడింది. తెన్నేటి బీచ్ పార్క్‌లో రాజకీయ నాయకుడి విగ్రహం ఉంది, మీరు ప్రధాన ద్వారం గుండా ప్రవేశించిన వెంటనే చూడవచ్చు.
మూలాలు
వర్గం:విశాఖపట్నం వర్గం:ఉద్యానవనాలు వర్గం:విశాఖపట్నం జిల్లా పర్యాటక ప్రదేశాలు
బ్రిటిషు భారతదేశంలో వెట్టి చాకిరీ వ్యవస్థ
భారతీయ వెట్టి చాకిరీ వ్యవస్థ బ్రిటిషు వారు 19 వ శతాబ్దంలో భారతదేశంలో ప్రవేశపెట్టిన నిర్బంధ కార్మిక వ్యవస్థ. ఒక పరిమిత కాలానికి చేసుకునే ఒప్పందం ప్రకారం కార్మికులు పనిచేస్తారు కాబట్టి దీన్ని ఒప్పంద కార్మిక వ్యవస్థ అనే వారు. ఒక పరిమిత కాలం పాటు సాగే బానిసత్వం లాంటి వ్యవస్థ ఇది. ఈ వ్యవస్థలో పదహారు లక్షలకు పైబడిన సంఖ్యలో భారతీయులను శ్రామికులుగా వివిధ ఐరోపా వలస రాజ్యాలకు రవాణా చేశారు. బ్రిటిషు సామ్రాజ్యంలో 1833 లోను, ఫ్రెంచ్ వలస దేశాల్లో 1848 లోను, డచ్ సామ్రాజ్యంలో 1863 లోనూ బానిసత్వాన్ని నిర్మూలించిన తర్వాత ఈ వ్యవస్థ విస్తరించింది. ఈ వెట్టి చాకిరీ వ్యవస్థ 1920ల వరకు కొనసాగింది. ఈనాడు కరిబియన్ దేశాలు, నాటల్ (దక్షిణాఫ్రికా), తూర్పు ఆఫ్రికా, మారిషస్, శ్రీలంక, మలేషియా, మయన్మార్, ఫిజీ వంటి దేశాల్లో ప్రవాస భారతీయ సమాజం ఉందంటే దానికి మూలం ఈ కార్మిక వ్యవస్థే. ఇండో-కరిబియన్, ఇండో-ఆఫ్రికన్, ఇండో-ఫిజియన్, ఇండో-మలేషియన్, ఇండో-సింగపూర్ జనాభా పెరుగుదలకూ ఈ వ్యవస్థే దోహదం చేసింది.
ఈ వ్యవస్థలో ఒప్పందం కుదుర్చుకున్న కార్మికులను హీనంగా కూలీ అని పిలిచేవారు. వివిధ వలస దేశాల్లో వారి పని పరిస్థితులు అధ్వాన్నంగా ఉండేవి. వేతనాలు చాలా తక్కువగా ఉండేవి. ఒప్పందంలో నియమాలు ఉన్నప్పటికీ వాటిని పాటించేవారు కాదు. ఒప్పంద కాలపరిమితి తీరిపోయాక కూడా ఏదో విధంగా వాళ్లను వెనక్కి పోనీయకుండా నిర్బంధంగా అక్కడే ఉంచేలా యజమానులు కుటిల ప్రయత్నాలు చేసేవాళ్ళు.
భారతదేశంలో కార్మికుల నియామకాల్లో కూడా అనేక అక్రమాలు జరిగేవి. తమ పని ఏమిటో పని చెయ్యబోయేది ఎక్కడో వాళ్ళకు చెప్పేవారు కాదు. ఓడ ఎక్కేముందు రేవు లోను, ఓడలోనూ వాళ్ల నివాస పరిస్థితులు అమానవీయంగా ఉండేవి. ఈ పరిస్థితులను చక్కదిద్దేందుకు బ్రిటిషు ప్రభుత్వం కొన్ని చర్యలు తీసుకున్నప్పటికీ ఈ అక్రమాలు కొనసాగాయి.
చివరికి దేశవ్యాప్తంగాను, బ్రిటన్ లోను, ఇతర దేశాల్లోనూ ప్రజల నుండి వచ్చిన ఒత్తిడి కారణంగా 1917 లో ఈ వెట్టి చాకిరీ వ్యవస్థను పూర్తిగా రద్దు చేసారు.
మొదటి వెట్టి ఒప్పందం
thumb|250x250px| భారతదేశం నుండి కొత్తగా ట్రినిడాడ్‌ వచ్చిన ఒప్పంద కార్మికులు కుడి|thumb|187x187px| 1834లో ఓడ నుండి మారిషస్ ద్వీపాన్ని చూస్తున్న మొదటి భారతీయ కార్మికులు - చిత్రం thumb| కిద్దర్‌పూర్ లో వెట్టి స్మారకం thumb| కిడ్డెరెపూర్ లో వెట్టి స్మారకం వద్ద ఫలకాలు, 1826 జనవరి 18 న, ఫ్రెంచి హిందూ మహాసముద్ర ద్వీపమైన రీయూనియన్ లో భారతీయ కార్మికులను తీసుకు రావడానికి అక్కడి ప్రభుత్వం కొన్ని నిబంధనలను నిర్దేశించింది. ప్రతి వ్యక్తి మేజిస్ట్రేట్ ముందు హాజరుకావాలని, తాను స్వచ్ఛందంగా వెళ్తున్నట్లు ప్రకటించాలనీ అన్నారు. ఈ ఒప్పందాన్ని గిర్మిట్ అని పిలుస్తారు. ఎగ్రిమెంట్ (ఒప్పందం) అనే ఇంగ్లీషు మాటకు భ్రష్ట రూపమే ఈ గిర్మిట్. పాండిచ్చేరి, కారైక్కల్ నుండి కార్మికులను తెచ్చినట్లయితే, వారికి నెలకు 8 రూపాయలు (ఆ కాలంలో $4 కు సమానం), రేషన్లూ ఇస్తూ ఐదు సంవత్సరాల ఒప్పందం ఉండాలని అది వివరించింది.
1829లో మారిషస్‌లోకి భారతీయ కార్మికులను దిగుమతి చేసుకునే మొదటి ప్రయత్నం విఫలమైంది. అయితే 1838 నాటికి 25,000 మంది భారతీయ కార్మికులను మారిషస్‌కు తీసుకువెళ్ళారు.
భారతీయ వెట్టి చాకిరీ వ్యవస్థను తొలుత వలసరాజ్యాల భూభాగాలలో చెరుకు తోటల పెంపకందారుల విజ్ఞప్తి మేరకు ఏర్పరచారు. ఈ వ్యవస్థ బానిసత్వం మాదిరిగానే నమ్మకమైన చౌక కార్మికులను అందిస్తుందని ఆశించారు. ఈ కొత్త వ్యవస్థ ద్వారా అందే "స్వేచ్ఛా" కార్మికులు, గతంలో ఉన్న బానిస కార్మికుల కంటే మెరుగ్గా ఉంటారని అంచనా వేసారు.
బ్రిటిషు భారత ప్రభుత్వ నిబంధనలు
1837 లో ఈస్ట్ ఇండియా కంపెనీ, కలకత్తా నుండి భారతీయ కార్మికులను పంపించడానికి నిర్దుష్టమైన షరతులను విధించింది. వలస వెళ్లబోయే వ్యక్తి, అతని ఏజెంటూ వ్రాతపూర్వక కాంట్రాక్టుతో సహా బ్రిటిషు ప్రభుత్వం నియమించిన అధికారి ముందు హాజరు కావాలి. ఒప్పంద కాలం ఐదు సంవత్సరాలు, తదుపరి ఐదు సంవత్సరాలు పొడిగించేందుకు వీలుగా ఉంటుంది. వలస వెళ్ళే వ్యక్తి తన ఒప్పందం ముగిసిన తర్వాత, ఏ రేవు నుండి బయలుదేరి వెళ్ళాడో ఆ రేవుకే తిరిగి రావాలి. ప్రతి వలస నౌక లోనూ స్థలం, ఆహారం మొదలైనవి నిర్దుష్ట ప్రమాణాలకు అనుగుణంగా ఉండాలి. ఒక వైద్య అధికారిని నౌకలో తీసుకెళ్లాలి. 1837లో ఈ నియమాలను మద్రాసుకు కూడా విస్తరించారు.
భారతీయ కార్మికుల ఎగుమతిపై నిషేధం
కార్మికుల వలసల కొత్త విధానం తెలిసిన వెంటనే దానికి, బ్రిటన్ లోను, భారతదేశం లోనూ బానిసత్వాన్ని వ్యతిరేకించిన స్థాయిలో వ్యతిరేకత మొదలైంది. 1838 ఆగస్టు 1 న, భారతీయ కార్మికుల ఎగుమతి వ్యవహారంపై విచారణకు ఒక కమిటీని నియమించారు. ఇది కొత్త వ్యవస్థను దుర్వినియోగపరచిన నివేదికలను విన్నది. 1839 మే 29 న, విదేశీ కార్మిక వ్యవస్థను నిషేధించారు. అలాంటి వలసలను చేపట్టే ఏ వ్యక్తి అయినా 200 రూపాయల జరిమానా లేదా మూడు నెలల జైలు శిక్షకు గురవుతాడు. నిషేధం తర్వాత కూడా, కొంతమంది భారతీయ కార్మికులను పాండిచ్చేరి (అప్పట్లో ఫ్రెంచ్ వారి అధీనంలో) మీదుగా మారిషస్‌కు పంపడం కొనసాగింది.
భారతీయ కార్మిక రవాణా పునఃప్రారంభం
మారిషస్, కరిబియన్‌లోని యూరోపియన్ ప్లాంటర్లు నిషేధాన్ని రద్దు చేయడానికి తీవ్రంగా శ్రమించగా, బానిసత్వ వ్యతిరేక కమిటీ నిషేధాన్ని సమర్థించడానికి అంతే కష్టపడింది. ఈస్ట్ ఇండియా కంపెనీ ప్రభుత్వం చివరకు యూరోపియన్ ప్లాంటర్లు, వారి మద్దతుదారుల నుండి వచ్చిన తీవ్రమైన ఒత్తిడికి లొంగిపోయింది: 1842 డిసెంబరు 2 న, బ్రిటిషు ప్రభుత్వం కలకత్తా, బొంబాయి, మద్రాసు నుండి మారిషస్‌కు కార్మికులు వలస వెళ్లేందుకు అనుమతించింది. ప్రతి రేవు లోనూ వలస ఏజెంట్లను నియమించారు. వ్యవస్థను దుర్వినియోగం చేస్తే అందుకు జరిమానాలు ఉన్నాయి. ఐదేళ్ల తర్వాత, కార్మికుడు ఎప్పుడు అడిగితే అప్పుడు తిరుగు ప్రయాణ ఖర్చులు ఇవ్వాల్సి ఉంటుంది. నిషేధం ఎత్తివేసిన తర్వాత, మొదటి ఓడ 1843 జనవరి 23న కలకత్తా నుండి మారిషస్‌కు బయలుదేరింది. మారిషస్‌లోని వలస దారుల సంరక్షకుడు, ప్రతి కొద్ది రోజులకూ ఒక కార్మికుల ఓడ వస్తోందనీ, పెద్ద సంఖ్యలో వస్తున్న వలసదారులను నమోదు చెయ్యడంలో వెనుకబడి పోతున్నాననీ, తనకు సహాయం కావాలనీ అడిగాడు. 1843 లో 30,218 మంది పురుషులు, 4,307 మంది మహిళలు భారతదేశం నుండి మారిషస్‌లోకి ప్రవేశించారు. మద్రాసు నుండి మొదటి ఓడ 1843 ఏప్రిల్ 21న మారిషస్ చేరుకుంది.
వ్యవస్థ దుర్వినియోగాలను అరికట్టడానికి ప్రయత్నాలు
వ్యవస్థ దుర్వినియోగాలను అరికట్టడంలో అప్పట్లో ఉన్న నిబంధనలు విఫలమయ్యాయి. తప్పుడు పద్ధతుల్లో రిక్రూట్‌మెంటు కూడా కొనసాగింది. తత్ఫలితంగా, 1843లో బెంగాల్ ప్రభుత్వం కలకత్తా నుండి వలసలను నియంత్రించవలసి వచ్చింది. ఏజెంటు, సంరక్షకుడూ సర్టిఫికేట్‌పై సంతకం చేసిన తర్వాత మాత్రమే నిష్క్రమణను అనుమతించింది. మారిషస్‌కు వలసలు కొనసాగాయి. 1844లో 9,709 మంది మగ కూలీలను, 1,840 మంది భార్యలు, కుమార్తెలను రవాణా చేసారు.
అధిక మరణాల కారణంగా వెట్టి ఒప్పందాన్ని పూర్తి చేసిన భారతీయులను స్వదేశానికి రప్పించడం సమస్యగా మిగిలిపోయింది. తిరుగు ప్రయాణాలకు సంబంధించిన నిబంధనలను సంతృప్తికరంగా పాటించలేదని పరిశోధనలు వెల్లడిస్తున్నాయి.
మారిషస్‌లోని యూరోపియన్ ప్లాంటర్‌ల డిమాండ్‌లను తీర్చడానికి కలకత్తా నుండి తగినంత మంది రిక్రూట్‌లు లేనందున, మద్రాసు నుండి వలసలను తిరిగి తెరవడానికి 1847లో అనుమతి మంజూరు చేసారు. 1850లో మద్రాసు నుండి మారిషస్‌కు మొదటి ఓడ బయలుదేరింది.
భారతీయ వలసదారుల కోసం నిర్మించిన కాలనీల్లో కంపెనీ అధికారులను నియమించారు. ఉదాహరణకు, డేనిష్ తోటల యజమానులు భారతీయులను నియమించుకోవడం మొదలుపెట్టినపుడు, డేనిష్ వెస్టిండీస్‌లో నియమించిన బ్రిటిషు ప్రతినిధిని "వలసదారుల సంరక్షకుడు" అని పిలిచేవారు. ఈ అధికారి, కార్మికుల సంక్షేమాన్ని పర్యవేక్షించేవాడు. ఒప్పందంలోని నిబంధనలను అమలు జరిగేలా చూసేవాడు.
కరిబియన్‌కు భారతీయ కార్మిక రవాణా
బానిసత్వం ముగిసిన తరువాత, ఐరోపా నేతృత్వంలోని వెస్ట్ ఇండియన్ షుగర్ వలస దేశాలు, విముక్తి పొందిన బానిసలను ఐర్లాండ్, జర్మనీ, మాల్టా ల నుండి వచ్చిన కుటుంబాలను, మదీరా నుండి వచ్చిన పోర్చుగీస్‌లను ఉపయోగించుకోవడానికి ప్రయత్నించాయి. ఈ ప్రయత్నాలన్నీ ఆయా వలస దేశాల్లో కార్మికుల అవసరాలను తీర్చడంలో విఫలమయ్యాయి. కొత్తగా వచ్చిన వారిలో మరణాలు అధికంగా ఉండడం, వారి ఒప్పందం ముగిసాక వారు పనిని కొనసాగించడానికి వారు ఇష్టపడకపోవడం దీనికి కారణాలు. 1844 నవంబరు 16 న, బ్రిటిషు భారత ప్రభుత్వం జమైకా, ట్రినిడాడ్, డెమెరారా (గయానా) ల లోకి వలసలను చేపట్టేందుకు చట్టం చేసింది. మొదటి ఓడ, విట్బీ, కలకత్తా రేవు నుండి బ్రిటిషు గయానాకు 1838 జనవరి 13న బయల్దేరి, మే 5 న బెర్బిస్‌కు చేరుకుంది. చక్కెర పరిశ్రమలో సమస్యల కారణంగా కరిబియన్‌కు కార్మికుల రవాణా 1848లో ఆగిపోయింది. తిరిగి 1851లో డెమెరారా, ట్రినిడాడ్‌లకు, 1860లో జమైకాకూ రవాణా మళ్ళీ మొదలైంది.
కొత్తగా విముక్తి పొందిన బానిసలు తక్కువ వేతనాలకు పని చేయడానికి నిరాకరించినందున ఒప్పంద కార్మికులను దిగుమతి చేసుకోవడం తోటల యజమానులకు తప్పనిసరైంది. ఆయా వలస దేశాల్లో ఉన్న విముక్త బానిసల సంఖ్యను చూస్తే తెలుస్తుంది. జమైకాలో 3,22,000 మంది ఉండగా, బ్రిటిషు గయానా, బార్బడోస్‌లలో వరుసగా 90,000, 82,000 మంది విముక్తి పొందిన బానిసలు ఉన్నారు. విదేశీ కార్మికులను బ్రిటిషు దిగుమతి చేసుకోవడానికి రాజకీయ ప్రోత్సాహం కూడా ఉంది. భారతీయ శ్రామికుల వలసల కారణంగా విముక్తి పొందిన బానిసల పరపతి, బేరసారాల శక్తీ తగ్గిపోయింది. బ్రిటిషు వలస దేశాల్లో ఉన్న ప్లాంటోక్రసీ అనే ఈ వ్యవస్థలో వారి స్థానం బలహీనపడింది.
ఉచిత తిరుగు ప్రయాణం కోసం దావాను వదులుకోవడం
యూరోపియన్ ప్లాంటర్లు సుదీర్ఘ కాలంపాటు ఒప్పందాలు చేసుకోవాలని కార్మికులపై ఒత్తిడి తెచ్చారు. 1847లో, మారిషస్ ప్రభుత్వం, ఒప్పందం ముగిసాక వెనక్కి వెళ్ళకుండా మారిషస్‌ లోనే ఉండాలని నిర్ణయించుకున్న ప్రతి కార్మికుడికీ £2 గ్రాట్యుటీని అందజేసింది. మారిషస్ ప్రభుత్వం తిరుగు ప్రయాణ భత్యాన్ని నిలిపివేయాలని భావించింది. చివరకు 1852 ఆగస్టు 3 న, బ్రిటిషు ఇండియా ప్రభుత్వం ఒప్పంద షరతులను మార్చడానికి అంగీకరించింది, దీని ద్వారా ఒప్పందం ముగిసిన ఆరు నెలలలోపు వెనక్కి వెళ్ళేందుకు అవసరమైన రవాణా ఖర్చులను అడగకపోతే, కార్మికులు ఆ హక్కును కోల్పోతారు. అయితే రోగులకు, పేద వారికీ కొన్ని రక్షణలు కల్పించారు. 1852లో చేసిన మరో మార్పు ప్రకారం కార్మికులు ఐదేళ్ల తర్వాత తిరిగి వెళ్లవచ్చు (తిరుగు ప్రయాణానికి $35 తామే పెట్టుకోవాలి). అయితే 10 సంవత్సరాల తర్వాత ఉచిత తిరుగు ప్రయాణానికి అర్హత పొందుతారు. చాలా కొద్దిమంది మాత్రమే 10 సంవత్సరాల పాటు ఒప్పందం కుదుర్చుకోవాలని భావించడంతో కార్మికులు ఈ నియామకాలకు ముందుకు రాలేదు. పైగా $35 మొత్తం చాలా ఎక్కువ. దాంతో 1858 తర్వాత ఆ మార్పును రద్దుచేసారు.
మహిళల నిష్పత్తిని పెంచడం
ఒప్పందం కుదుర్చుకున్న కార్మికులు తమ కుటుంబాన్ని కూడా తమతో తెచ్చుకునే వీలు కల్పిస్తే, వారు వలస దేశంలో ఎక్కువ కలం నివసించే అవకాశం ఎక్కువగా ఉంటుందని భావించారు. మారిషస్‌కు ప్రారంభ వలసలలో స్త్రీల నిష్పత్తి చాలా తక్కువగా ఉండేది. ఈ అసమతుల్యతను సరిచేయడానికి మొదటి ప్రయత్నంగా, 1856 మార్చి 18 న, వలస దేశాల కార్యదర్శి డెమెరారా గవర్నర్‌కు పంపిన సందేశంలో, 1856–7 సీజనులో మొత్తం కార్మికుల్లో 25 శాతం మహిళలు ఉండాలనీ, ఆ తరువాతి సంవత్సరాల్లో పురుషుల సంఖ్య స్త్రీల సంఖ్యకు మూడు రెట్ల కంటే మించకూడదనీ పేర్కొన్నాడు. విదేశాలకు వెళ్ళడానికి దక్షిణ భారతీయ స్త్రీల కంటే, ఉత్తర భారత స్త్రీలను ప్రేరేపించడం కష్టమైంది. కానీ వలసరాజ్యాల కార్యాలయం తన కృషిని కొనసాగించి 1868 జూలై 30 న ప్రతి 100 మంది పురుషులకు 40 మంది స్త్రీలు ఉండాలనే నిష్పత్తికి కట్టుబడి ఉండాలని ఆదేశాలు జారీ చేసింది. ఇది మిగిలిన ఒప్పంద కాలమంతటా అమలులో ఉంది.
భూమి మంజూరు
ట్రినిడాడ్ భిన్నమైన ధోరణిని అనుసరించింది. అక్కడి ప్రభుత్వం కార్మికులకు వారి ఒప్పంద గడువు ముగిసినప్పుడు అక్కడే స్థిరపడేందుకు నిజమైన ప్రోత్సాహకాలను అందించి, దేశంలో వాటా ఇచ్చింది. 1851 నుండి తిరుగు ప్రయాణ భత్యాలను వదులుకున్న వారందరికీ £10 చెల్లించేవారు. దాని స్థానంలో భూమిని మంజూరు చేసారు. 1873లో దాని మరింత పెంచి 5 ఎకరాల భూమితో పాటు, £5 నగదు కూడా ఇచ్చారు. ఇంకా, ట్రినిడాడ్ 1870లో ఆమోదించిన చట్టం ప్రకారం, మరణాల రేటు 7 శాతానికి మించి ఉన్న తోటలకు కొత్త వలసదారులను కేటాయించలేదు.
ఇతర యూరోపియన్ వలసల కోసం రిక్రూట్‌మెంట్
భయంకరమైన మానవ వ్యయంతో బ్రిటిషు వారు ప్రవేశపెట్టిన భారతీయ ఒప్పంద వ్యవస్థ సాధించిన విజయం ఇతరుల దృష్టిని దాటి పోలేదు. ఇతర యూరోపియన్ తోటల యజమానులు మానవశక్తిని నియమించుకోవడానికి భారతదేశంలో ఏజెంట్లను ఏర్పాటు చేసుకోవడం ప్రారంభించారు. ఉదాహరణకు, చక్కెర ఉత్పత్తి చేసే ఫ్రెంచి వారి వలస దేశాల వారు బ్రిటిషు అధికారులకు తెలియకుండా భారతదేశంలోని ఫ్రెంచ్ ఓడరేవుల ద్వారా కార్మికులను తెచ్చుకున్నాయి. 1856 నాటికి, రీయూనియన్‌లో కార్మికుల సంఖ్య 37,694కి చేరుకుందని అంచనా. 1860 జూలై 25 వరకు రీయూనియన్ కోసం ఏటా 6,000 మంది చొప్పున కార్మికులను నియమించుకోవడానికి బ్రిటిషు అధికారులు ఫ్రాన్స్‌ను అనుమతించారు. మార్టినిక్, గ్వాడెలోప్, ఫ్రెంచ్ గయానా (కేయెన్) వంటి ఫ్రెంచి వలసలలోకి కూడా 'స్వేచ్ఛా' కార్మికులను దిగుమతి చేసుకోవచ్చనే అనుమతితో దీన్ని 1861 జూలై 1 న పొడిగించారు. వెట్టి ఒప్పందం ఐదు సంవత్సరాల కాలానికి (అప్పట్లో బ్రిటిషు వలస దేశాల కంటే ఎక్కువ) ఉండేది. ఒప్పందపు ముగింపులో తిరుగు ప్రయాణపు ఖర్చులు ఇచ్చేవారు. (బ్రిటిషు వలస దేశాల్లో వలె పది ఏళ్ళ తర్వాత కాదు). వ్యవస్థలో ఏదైనా దుర్వినియోగం జరిగినట్లయితే, సదరు ఫ్రెంచ్ వలస దేశానికి వలసలను నిలిపివేయడానికి గవర్నర్-జనరల్‌కు అధికారం ఉండేది.
డేనిష్ తోటల యజమానులు భారతీయ కార్మికులను సెయింట్ క్రోయిక్స్‌కు దిగుమతి చేసుకోవడం ప్రారంభించారు. అయితే ఈ ఒప్పంద విధానం కొనసాగలేదు.
బ్రిటిషు సామ్రాజ్యంలోని ఇతర ప్రాంతాలకు రవాణా
బ్రిటిషు ప్రభుత్వానికి ఆమోదయోగ్యమైన కార్మిక చట్టాలను ప్రవేశపెట్టిన తరువాత, చిన్న బ్రిటిషు కరిబియన్ దీవులకు కూడా కార్మికుల రవాణా మొదలైంది. 1856లో గ్రెనడా, 1858లో సెయింట్ లూసియా, 1860లో సెయింట్ కిట్స్ సెయింట్ విన్సెంట్ కు కార్మికుల రవాణా మొదలైంది. 1860 ఆగస్టు 7 న దక్షిణాఫ్రికా లోని నాటల్‌కు వలసలను ఆమోదించారు. మద్రాసు నుండి మొదటి ఓడ 1860 నవంబరు 16 న డర్బన్‌ చేరుకుంది. దక్షిణాఫ్రికాలో భారతీయ సమాజం ఉనికి అలా మొదలైంది. మూడేళ్ల కాంట్రాక్టుపై రిక్రూట్‌మెంట్లు జరిగాయి. బ్రిటిషు ప్రభుత్వం 1862 లో డేనిష్ వలస దేశాలకు రవాణాను అనుమతించింది. సెయింట్ క్రోయిక్స్‌కు పంపిన ఒక ఓడలో చాలా మరణాలు సంభవించాయి. ఒప్పంద కార్మికుల చికిత్సపై బ్రిటిషు కాన్సుల్ నుండి ఈ సంఘటనపై వచ్చిన నివేదికల పర్యవసానంగా తదుపరి వలసలను ఆపేసారు. ప్రాణాలతో బయటపడిన వారు 1868లో భారతదేశానికి తిరిగి వచ్చారు, దాదాపు ఎనభై మంది భారతీయులు మాత్రమే మిగిలారు. 1864లో ఆస్ట్రేలియా లోని క్వీన్స్‌లాండ్‌కు వలస వెళ్లేందుకు అనుమతి లభించింది. అయితే ఈ ప్రాంతానికి భారతీయులు ఎవర్నీ రవాణా చేయలేదు.
ఒప్పంద కార్మిక వ్యవస్థ క్రమబద్ధీకరణ
వివిధ వలస రాజ్యాలకు ఒప్పందపు కార్మికులను పంపించే వ్యవస్థల మధ్య చాలా వ్యత్యాసాలు ఉండేవి. 1864 నాటి బ్రిటిషు ప్రభుత్వం, వ్యవస్థ దుర్వినియోగాన్ని తగ్గించే ప్రయత్నంలో భారతీయ కార్మికుల నియామకానికి సాధారణ నిబంధనలను రూపొందించింది. వీటిలో - ఓడ ఎక్కే రెవులో కాకుండా, రిక్రూట్‌మెంట్ జిల్లాలోనే మేజిస్ట్రేట్ ముందు హాజరవడం, రిక్రూటర్‌లకు లైసెన్స్ ఇవ్వడం, రిక్రూట్‌మెంట్ నియమాలను పాటించని రిక్రూటర్‌లకు జరిమానాలు విధించడం, వలసదారుల రక్షకుల కోసం చట్టబద్ధంగా నియమాలు నిర్వచించడం, డిపోల కోసం నియమాలు ఏర్పరచడం, ఏజెంట్లకు కమీషను ద్వారా కాకుండా జీతంగా చెల్లించడం వంటివి వీటిలో కొన్ని. నౌకల్లో వలస వచ్చిన వారి చికిత్స, ప్రతి 100 మంది పురుషులకు 25 మంది స్త్రీలు ఉండాలని నిర్ణయించారు. అయినప్పటికీ, చక్కెర వలస దేశాల వారు, వలసదారులకు ప్రతికూలమైన కార్మిక చట్టాలను రూపొందించగలిగాయి. ఉదాహరణకు, డెమెరారాలో 1864లో ఒక ఆర్డినెన్స్ ప్రకారం, ఒక కార్మికుడు పనికి గైర్హాజరు కావడం, తప్పుగా ప్రవర్తించడం లేదా ప్రతి వారం ఐదు పనులు పూర్తి చేయకపోవడం మొదలైనవాటిని నేరంగా పరిగణించేవారు. 1867లో మారిషస్‌లో కొత్తగా తెచ్చిన కార్మిక చట్టాల ప్రకారం, గడువు ముగిసిన కార్మికులు ఎస్టేట్ నుండి విముక్తి పొందడం అసాధ్యంగా మారింది. వారు పాస్‌లను తీసుకెళ్లవలసి ఉంటుంది. అందులోవారి వృత్తి, నివాస జిల్లా ఉంటుంది. ఆ జిల్లా వెలుపల ఎవరైనా కనబడితే అరెస్టు చేసి ఇమ్మిగ్రేషన్ డిపోకు పంపిస్తారు. అతనికి ఉపాధి లేదని తేలితే, అతన్ని ద్రిమ్మరిగా పరిగణించేవారు.
సూరినామ్‌కు రవాణా
ఇంపీరియల్‌ ఒప్పందం ప్రకారం సురినామ్‌కు భారతీయ కార్మికుల రవాణా ప్రారంభమైంది. భారతీయ కార్మికులను నియమించుకోవడానికి తాము పొందిన హక్కులకు బదులుగా డచ్ వారు, పశ్చిమ ఆఫ్రికాలోని కొన్ని పాత కోటలను (బానిస వ్యాపారపు అవశేషాలు) బ్రిటిషు వారికి బదిలీ చేశారు. సుమత్రాపై హక్కుల బ్రిటిషు వారి వాదనలకు ముగింపు పలికేందుకు కూడా బేరసారాలు సాగించారు. ఐదు సంవత్సరాల ఒప్పందంపై కార్మికుల చేత సంతకం చేయించుకున్నారు. ఈ కాలం ముగిసాక తిరుగు ప్రయాణ ఖర్చులు ఇచ్చేవారు. కానీ వారు డచ్ చట్టానికి లోబడి ఉండాలి. భారతీయ ఒప్పంద కార్మికులతో కూడిన మొదటి ఓడ 1873 జూన్‌లో సూరినామ్‌ చేరుకుంది. ఆ తర్వాత అదే సంవత్సరంలో మరో ఆరు ఓడలు వచ్చాయి.
1842 - 1870 మధ్య బ్రిటిషు వలస దేశాలకు భారతీయ కార్మికుల రవాణా
1842, 1870 మధ్య మొత్తం 5,25,482 మంది భారతీయులను బ్రిటిషు, ఫ్రెంచ్ వలస దేశాలకు తరలించారు. వీరిలో 3,51,401 మంది మారిషస్‌కు, 76,691 మంది డెమెరారాకు, 42,519 మంది ట్రినిడాడ్‌కు, 15,169 మంది జమైకాకు, 6,448 మంది నాటల్‌కు, 15,005 మంది రీయూనియన్‌కు, 16,341 మంది ఇతర ఫ్రెంచ్ వలస దేశాలకూ వెళ్లారు. ఇంతకుముందు మారిషస్‌కు వెళ్లిన 30,000 మంది, సిలోన్ లేదా మలయాకు వెళ్లిన కార్మికులు, ఫ్రెంచ్ వలస దేశాల కోసం చేసిన అక్రమ రిక్రూట్‌మెంట్‌లూ ఈ సంఖ్యలో లేవు. ఆ విధంగా 1870 నాటికి, భారతీయ కార్మికులను వలస దేశాలకు రవాణా చేసే ఒప్పంద విధానం, యూరోపియన్ వలసవాద తోటలకు కార్మికులను అందించే వ్యవస్థగా ఉంది. 1879లో, ఫిజీ కూడా భారతీయ కార్మికులను దిగుమతి చేసుకున్నపుడు, కొన్ని చిన్న మార్పులతో ఇదే వ్యవస్థను అనుసరించింది.
వ్యవస్థ నిజస్వరూపం
ఈ వ్యవస్థకు పేరు ఒప్పంద కార్మిక వ్యవస్థ నే పేరు ఉన్నప్పటికీ అంతర్గతంగా ఇది బానిసత్వవ్యవస్థ లాగానే ఉండేది. ఒక నిర్ణిత కాలానికి బానిస లాగా పనిచేసేందుకు చేసుకున్న ఒప్పందం ఇది. ఒప్పందం కుదుర్చుకున్న కార్మికులను హీనంగా చూస్తూ కూలీ అని పిలిచేవారు. వలస దేశాల్లో వారి వేతనాలు చాలా తక్కువగాను, పని పరిస్థితులు ఘోరంగానూ ఉండేవి. ఒప్పందం నిర్దేశించిన నియమాలను సరిగ్గా పాటించేవారు కాదు. ఒప్పంద కాలపరిమితి తీరిపోయాక కొన్ని దేశాల్లో తగు ప్రోత్సాహకాలు ఇచ్చి వారిని అక్కడే ఉంచే ఏర్పాటు చేసినప్పటికీ, కొన్ని చోట్ల వాళ్లను వెనక్కి పోనీయకుండా నిర్బంధంగా అక్కడే ఉంచేలా యజమానులు కుటిల ప్రయత్నాలు చేసేవాళ్ళు.
నివాస పరిస్థితులు దయనీయంగా, హీనంగా ఉండేవి. అనారోగ్య పరిస్థితులలో జీవిస్తూ రోగాలతో సతమతమయ్యేవాళ్లు. పని పరిస్థితులు క్రూరంగా, చాలా కఠినంగా ఉండేవి. పని వేళలు ఎక్కువగా ఉండేవి. స్త్రీలపై యజమానులు, సూపర్వైజర్లూ లైంగిక అత్యాచారాలు చెయ్యడం సాధారణంగా ఉండేది. 1930 ల్లో మారిషస్‌లో పనిచేసి వెనక్కి తిరిగి వచ్చిన బీబీ జుహూరున్ అనే మహిళ, మారిషస్‌లో తన యజమాని తనను ఉంపుడుగత్తెలా ఉండమన్నాడని చెప్పింది. అందుకు ఒప్పుకోనందనున తనకు మూణ్ణెల్లు ఖైదు విధించారనీ, అదయ్యాక తిరిగి అదే యజమాని వద్దకు పంపారని, అక్కడ తనను కొట్టారనీ చెప్పింది. అప్పట్లో బ్రిటిషు ప్రభుత్వం ఏర్పాటు చేసిన విచారణ కమిటీ ముందు ఆమె ఈ సంగతి చెప్పింది. "మారిషస్ ఒక బానిసల దేశమనీ, భారతదేశంలో అడుక్కునైనా తింటాను గానీ ఆ దేశానికి వెళ్లన"నీ ఆమె చెప్పింది.
భారతదేశంలో కార్మికులను నియమించుకునేటపుడు కూడా బ్రిటిషు ప్రభుత్వాధికారులు, వలస రాజ్యాల ప్రతినిధులూ అనేక అక్రమాలు చేసేవాళ్ళు. తీరం నుండి లోతట్టు ప్రాంతాల్లోని ప్రజలను నియమించుకునేటపుడు, కార్మికులకు వాళ్ళు పని చేయబోయేది ఎక్కడో, అది ఏం పనో చెప్పేవారు కాదు. అసలు తమను ఓడ ఎక్కించి వేరే దేశానికి తీసుకువెళ్తున్నారన్న సంగతి ఓడ ఎక్కే సమయం దాకా వాళ్ళకు తెలిసేది కూడా కాదు. ఓడ ప్రయాణంలో కూడా పరిస్థితులు దయనీయంగా ఉండేవి.
వెట్టి చాకిరీ ఒప్పందం
1912 వెట్టి ఒప్పందం షరతులు ఇలా ఉన్నాయి:
ఒప్పంద వెట్టి చాకిరీ వ్యవస్థపై తుది నిషేధం
బ్రిటిషు నేతృత్వంలోని భారత ఒప్పంద వ్యవస్థను చివరికి 1917 లో నిషేధించారు. ది ఎకనామిస్ట్ ప్రకారం, "మానవతావాద ఆందోళనల నుండి కాకుండా, భారతీయ జాతీయవాదుల నుండి వచ్చిన ఒత్తిడి, లాభదాయకత క్షీణించడం వలనా ఇంపీరియల్ లెజిస్లేటివ్ కౌన్సిల్ చివరకు ఒప్పందాన్ని ముగించింది."
మూలాలు
వర్గం:భారతదేశంలో బ్రిటిషు పాలన వర్గం:భారతదేశ చరిత్ర వర్గం:ప్రవాస భారతీయులు
పంజాగుట్ట స్టీల్ బ్రిడ్జి
పంజాగుట్ట హైదరాబాద్ నగరంలోని రద్దీగా ఉండే ప్రదేశాల్లో ఒకటి. పంజాగుట్ట శ్మశానవాటిక వద్ద ముఫకంజా కాలేజి వైపు నుంచి నాగార్జున సర్కిల్‌ వైపు సులువుగా వెళ్లేలా ఈ స్టీల్ బ్రిడ్జిని తెలంగాణ ప్రభుత్వం నిర్మించింది.
నిర్మాణం
పంజాగుట్టలో రెండు లేన్ల స్టీల్ బ్రిడ్జి నిర్మాణాన్ని ఫిబ్రవరి 2020లో చేపట్టారు. పంజాగుట్ట చట్నీస్ హోటల్ ముందు నుంచి శ్మశానవాటిక మీదుగా చౌరస్తా వరకు 110 మీటర్ల పొడవున దీన్ని నిర్మించారు. మొత్తం రోడ్డు విస్తీర్ణం 140 మీటర్లు కాగా అందులో అప్రోచ్ రిటర్నింగ్ వాల్ 57 మీటర్లు, 9.6 మీటర్ల ఫ్లైఓవర్ మొత్తం 46 స్టీల్ గ్రీడర్స్ ఏర్పాటుకు జీహెచ్‌ఎంసీ రూ.17 కోట్లు మంజూరు చేసింది.
ప్రారంభం
పంజాగుట్ట స్టీల్ స్టీల్‌ బ్రిడ్జ్‌ను 21 జనవరి 2022న రాష్ట్ర మంత్రులు తలసాని శ్రీనివాస్‌యాదవ్‌, మహమూద్‌ అలీ ప్రారంభించారు. ఈ కార్యక్రమంలో ఎమ్మెల్యే దానం నాగేందర్‌, హైదరాబాద్ మేయర్​ గద్వాల విజయలక్ష్మి, డిప్యూటీ మేయర్‌ మోతే శ్రీలత రెడ్డి, కార్పొరేటర్‌ మన్నె కవితారెడ్డి తదితరులు పాల్గొన్నారు.
మూలాలు
వర్గం:హైదరాబాదు రవాణా వర్గం:తెలంగాణ రహదారులు వర్గం:తెలంగాణ ప్రభుత్వ నిర్మాణాలు
విశాఖపట్నం జిల్లా పర్యాటక ప్రదేశాలు
ఆంధ్రప్రదేశ్ లోని 13 జిల్లాల్లో విశాఖపట్నం జిల్లా ఒకటి. సింహాచలం ఆలయం, కైలాసగిరి, బొర్రా గుహలు వంటి అనేక పర్యాటక ప్రదేశాలు ఈ జిల్లాలో ఉన్నాయి.
మూలాలు
వర్గం:విశాఖపట్నం వర్గం:విశాఖపట్నం జిల్లా పర్యాటక ప్రదేశాలు
డాలీ అహ్లువాలియా
డాలీ అహ్లువాలియా భారతీయ నటి, కాస్ట్యూమ్ డిజైనర్. కాస్ట్యూమ్ డిజైన్ విభాగంలో 2001లో సంగీత నాటక అకాడమీ అవార్డును అందుకుంది. 3 ఫిల్మ్‌ఫేర్ అవార్డులు, 3 జాతీయ చలనచిత్ర అవార్డుల తోపాటు బాండిట్ క్వీన్ (1993), హైదర్ (2014) సినిమాలకు రెండు ఉత్తమ కాస్ట్యూమ్ డిజైన్ అవార్డులను గెలుచుకుంది. విక్కీ డోనర్ (2012) సినిమాకి ఉత్తమ సహాయ నటిగా కూడా గుర్తింపు పొందింది.
ఫిల్మ్‌ఫేర్ అవార్డులు
ఫిల్మ్‌ఫేర్ అవార్డులు అత్యంత ప్రతిష్టాత్మకమైన హిందీ సినిమా అవార్డులలో ఒకటి. వాటిని టైమ్స్ గ్రూప్ ప్రతి సంవత్సరం అందజేస్తుంది. ఈ విభాగంలో డాలీకి అత్యధికంగా మూడు అవార్డులు వచ్చాయి.
బయటి లింకులు
వర్గం:జీవిస్తున్న ప్రజలు వర్గం:కేంద్ర సంగీత నాటక అకాడమీ పురస్కార గ్రహీతలు వర్గం:భారతీయ సినిమా నటీమణులు వర్గం:పంజాబీ సినిమా నటీమణులు వర్గం:హిందీ సినిమా నటీమణులు వర్గం:భారత మహిళా ఫ్యాషన్ డిజైనర్లు
బహదూర్‌పురా ఫ్లైఓవర్
బహదూర్‌పురా హైదరాబాద్ నగరంలోని ప్రధాన రహదారుల్లో ఒకటి. బహదూర్‌పురా జంక్షన్‌లో మల్టీ లెవల్‌ ఫ్లైఓవర్ గ్రేడ్‌ సపరేటర్‌ నిర్మాణ పనులను వ్యూహాత్మక రహదారుల అభివృద్ధి ప్రాజెక్టు (ఎస్‌.ఆర్‌.డి.పి)లో భాగంగా తెలంగాణ ప్రభుత్వం నిర్మించింది. 2022 ఏప్రిల్ 19న ఈ ఫ్లైఓవర్ ప్రారంభించబడింది.
నిర్మాణ వివరాలు
బహదూర్‌పురా జంక్షన్‌ వద్ద ప్రారంభమయ్యే ఈ ఫ్లైఓవర్ ను 690 మీటర్లు పొడవుతో 6 లేన్లలో 69 కోట్లతో స్టాటిజిక్‌ రోడ్‌ డెవలప్‌మెంట్‌ ప్రోగ్రాం (ఎస్‌ఆర్‌డీపీ) సౌజన్యంతో 2018లో నిర్మాణాన్ని ప్రారంభించారు. ఈ ఫ్లైఓవర్ వినియోగంలోకి వస్తే రాజీవ్ గాంధీ అంతర్జాతీయ విమానాశ్రయం వెళ్లే వారితోపాటు మహబూబ్‌నగర్‌ తదితర ప్రాంతాలకు వెళ్లే వారికి, జూపార్క్‌ కు వచ్చే సందర్శకులకు, పాతబస్తీ వైపు వెళ్లే వాహనాలకు ప్రయాణం సులభతరం అవుతుంది. బహదూర్‌పురా జంక్షన్‌లో మల్టీ లెవెల్ ఫ్లై ఓవర్ నిర్మాణ పనుల సందర్భంగా ఈ రోడ్డు ద్వారా రాకపోకలు సాగించే భారీ వాహనాలపై 2021 నవంబరు 15 నుండి 2022 ఫిబ్రవరి 15 వరకు 90 రోజుల పాటు ట్రాఫిక్ ఆంక్షలు విధించారు. ఈ దారి గుండా భారీ వాహనాలను మాత్రమే అనుమతి లేదు, కార్లు, ఆటోలు, ద్విచక్ర వాహనాలను అనుమతించారు.
పనుల పరిశీలన
బహదూర్‌పురా జంక్షన్‌లో మల్టీ లెవల్‌ ఫ్లై ఓవర్‌ గ్రేడ్‌ సపరేటర్‌ నిర్మాణ పనులను రాష్ట్ర ప్రభుత్వ కార్యదర్శి సోమేశ్ కుమార్ 2022 జనవరి 20న జీహెచ్‌ఎంసీ కమిషనర్‌ లోకే్‌షకుమార్‌, జీహెచ్ఎంసీ అధికారులు మరియు సంబంధిత కాంట్రాక్టర్లతో కలిసి నిర్మాణ పనులను పరిశీలించాడు.
ప్రారంభం
2022, ఏప్రిల్ 19న తెలంగాణ రాష్ట్ర హోంమంత్రి మహ్మద్ మహమూద్ అలీ, రాష్ట్ర పురపాలక, పట్టణాభివృద్ది, ఐటీ, పరిశ్రమల శాఖ మంత్రి కె.టి. రామారావు ఈ ఫ్లైఓవర్ ను ప్రారంభించారు. ఈ కార్యక్రమంలో హైదరాబాదు పార్లమెంట్‌ సభ్యులు అసదుద్దీన్‌ ఒవైసీ, బహదూర్‌పూరా ఎమ్మెల్యే మహ్మద్ మొజం ఖాన్, ఎమ్మెల్సీ సురభి వాణీదేవి, ఇతర ప్రజాప్రతినిధులు, అధికారులు పాల్గొన్నారు.
మూలాలు
వర్గం:హైదరాబాదు రవాణా వర్గం:తెలంగాణ రహదారులు వర్గం:తెలంగాణ ప్రభుత్వ నిర్మాణాలు వర్గం:హైదరాబాదులోని ఫ్లైఓవర్లు వర్గం:2022 స్థాపితాలు
రాధా రవి
మద్రాస్ రాజగోపాలన్ రాధాకృష్ణన్ రవి (జననం 29 జూలై 1952) భారతదేశానికి చెందిన సినిమా నటుడు, రాజకీయ నాయకుడు. ఆయన ఎం.ఆర్‌.రాధా కుమారుడు, వాసు విక్రమ్ కు మేనమామ, రాధికకు సవతి సోదరుడు. రవి తమిళనాడు ఫిల్మ్ ఆర్టిస్ట్స్ అసోసియేషన్ మాజీ చీఫ్ మెంబర్. రవి సినీ ప్రముఖులపై వివాదాస్పద విమర్శలకు చేసి వార్తల్లోకెక్కాడు.
రవి వైదేహి కాతిరుంతల్ (1984), ఉయర్ంద ఉల్లం (1985), గురు శిష్యన్ (1988), రాజాధి రాజా (1989), సోలైకుయిల్ (1989), చిన్న తంబి (1991), అన్నామలై (1992), ఉళైప్పాలి (1984), పూవేలి (1998), పడయప్ప (1999), ఒరు మురై సొల్లివీడు (2004), ఇరైవి (2016), సర్కార్ (2018) లో నటనకుగాను మంచి గుర్తింపునందుకున్నాడు. ఆయన థాయ్ మాసం పూవాసం (1990), ఇదు నమ్మ భూమి (1992), చిన్న ముత్తు (1994), ఇలైంజర్ అని (1994) సినిమాలను నిర్మించాడు.
రాజకీయ జీవితం
రాధా రవి 2000లో ద్రవిడ మున్నేట్ర కజగం (డీఎంకే) పార్టీలో చేరి తన రాజకీయ జీవితాన్ని ప్రారంభించి ప్రచారకర్తగా, తర్వాత డీఎంకే నాయకత్వంతో అభిప్రాయ భేదం కారణంగా అఖిల భారత అన్నా ద్రవిడ మున్నేట్ర కజగం (ఏ.ఐ.ఏడీఎంకే)లో చేరాడు. రవి 2002 తమిళనాడు అసెంబ్లీ ఉప  ఎన్నికల్లో సైదాపేట నియోజకవర్గం నుండి అన్నాడీఎంకే అభ్యర్థిగా పోటీ చేసి 2001 నుండి 2006 వరకు శాసనసభ సభ్యునిగా  పని చేశాడు. ఆయనకు 2006 ఎన్నికల సమయంలో టికెట్ దక్కలేదు.
వాసు విక్రమ్
వాసు విక్రమ్ భారతదేశానికి చెందిన నటుడు, రంగస్థల దర్శకుడు. ఆయన తమిళ భాషా సినిమాల్లో, టెలివిజన్ నాటకాలలో పని చేశాడు.
భూపటలం
thumb|350x350px| భూపటలంలో ప్లేట్లు భూపటలం అనేది భూమికి ఉండే మందపాటి బయటి కవచం. దీన్ని భూమి పై పెంకు అని కూడా అనవచ్చు. ఇది భూమి వ్యాసార్థంలో, ఘనపరిమాణంలో 1% కంటే తక్కువగా ఉంటుంది. ఇది భూమి శిలావరణంలో అన్నిటి కంటే పైన ఉండే భాగం. పటలం, మాంటిల్ పై భాగం - రెండూ శిలావరణంలో భాగాలు. లిథోస్పియరు టెక్టోనిక్ ఫలకాలుగా విభజించబడింది. ఈ ఫలకాల కదలిక వలన భూమి లోపల ఉండే వేడి అంతరిక్షంలోకి తప్పించుకోవడానికి వీలు కలుగుతుంది.
కూర్పు
thumb| భూమి పెంకు మందం (కి.మీ.) భూమి పెంకు రెండు విభిన్న రకాలుగా ఉంటుంది:
పెంకు మందం సగటున సుమారు 15 km నుండి 20 km ఉంటుంది.
కాంటినెంటల్, ఓషియానిక్ పటలాలు రెండూ క్రింద ఉన్న మాంటిల్ కంటే తక్కువ సాంద్రత కలిగి ఉంటాయి కాబట్టి, ఈ రెండు పటలంలూ మాంటిల్‌పై "తేలుతూంటాయి". మందంగా, తక్కువ సాంద్రంగా ఉండే ఖండాంతర పటలం ఉపరితలం, సముద్రపు పటలం ఉపరితలం కంటే గణనీయంగా ఎక్కువగా ఉంటుంది ( ఐసోస్టాసీకి ఒక ఉదాహరణ). ఫలితంగా, ఖండాలు, లోతైన సముద్రపు బేసిన్లతో చుట్టుముట్టబడిన ఎత్తైన భూమిని ఏర్పరుస్తాయి.
ఖండాంతర పటలం సగటు కూర్పు యాండెసైట్ మాదిరిగానే ఉంటుంది. ఈ కూర్పు ఏకరీతిగా లేనప్పటికీ, ఎగువ పటలం సగటు డాసైట్ మాదిరిగానే ఫెల్సిక్ కూర్పును కలిగి ఉంటుంది. అయితే దిగువ పటలం ఎక్కువగా బసాల్ట్‌ను పోలి ఉండే మాఫిక్ కూర్పును కలిగి ఉంటుంది. భూమి ఖండాంతర పటలం‌లో అత్యధికంగా లభించే ఖనిజాలు ఫెల్డ్‌స్పార్‌లు. ఇవి పటలం బరువులో 41% వరకు ఉంటాయి. దాని తర్వాత క్వార్ట్జ్ 12%, పైరోక్సీన్‌లు 11% ఉంటాయి. నీరు మినహా మిగిలిన అన్ని పదార్థాలు చాలా తక్కువ పరిమాణంలో మాత్రమే ఉంటాయి. వీటి మొత్తం 1% కంటే తక్కువ.
ఖండాంతర పటలం బసాల్టిక్ సముద్ర పటలంతో పోల్చితే అననుకూల మూలకాలతో సమృద్ధిగా ఉంటుంది. అంతర్లీన మాంటిల్‌తో పోలిస్తే చాలా సుసంపన్నంగా ఉంటుంది. అత్యంత అసంగత మూలకాలు ఆదిమ మాంటిల్ రాక్‌కు సంబంధించి ఖండాంతర పటలం‌లో 50 నుండి 100 రెట్లు సమృద్ధిగా ఉంటాయి. అయితే సముద్రపు పటలం దాదాపు 10 రెట్లు అసంగత మూలకాలతో సమృద్ధిగా ఉంటుంది.
ఖండాంతర పటలం సగటు సాంద్రత 2.835 g/cm 3. పై పొరలో సగటున 2.66 g/cm 3 ఉన్న సాంద్రత, పటలం అడుగుకు వెళ్ళే సరికి 3.1 g/cm 3 వరకు పెరుగుతుంది.
నిర్మాణం, పరిణామం
భూమి సుమారు 460 కోట్ల సంవత్సరాల క్రితం అప్పుడే కొత్తగా ఏర్పడిన సూర్యుని చుట్టూ తిరుగుతున్న ధూళి, వాయువుల చక్రం నుండి ఏర్పడింది. ఈ చక్రం లోని ఇక్కడ సూక్ష్మగ్రహాలు, ఇతర చిన్న రాతి వస్తువులు అక్రీషన్ ద్వారా ఢీకొని మిళితమై పోయి, క్రమంగా గ్రహంగా పెరుగుతాయి. ఈ ప్రక్రియలో అపారమైన వేడి ఉత్పత్తి అవుతుంది. ఈ వేడి వలన ప్రారంభంలో భూమి పూర్తిగా ద్రవరూపంలో ఉండేది. గ్రహాల ఎక్రీషన్ మందగించడంతో, భూమి చల్లబడటం ప్రారంభించి, దాని మొదటి పటలం ఏర్పడింది. దీనిని ప్రాధమిక లేదా ఆదిమ పటలం అంటారు. పెద్దపెద్ద గుద్దుడుల కారణంగా ఈ పటలం పదేపదే నాశనమౌతూ, ఆ ప్రక్రియలో ఏర్పడిన శిలాద్రవ సముద్రం నుండి పటలం తిరిగి ఏర్పడింది. ఆ తొలినాళ్ళ నాటి పెంకు భాగమేదీ ప్రస్తుతం మనుగడలో లేదు; గత కొన్ని కోట్ల సంవత్సరాలలో కోత, గుద్దుడులు, ప్లేట్ టెక్టోనిక్స్ చర్యలు మొదలైనవాటి కారణంగా ఆ పటలం అంతా నాశనమైంది.
అప్పటి నుండి, భూమి ద్వితీయ, తృతీయ పెంకులను ఏర్పరుచుకుంది. ఇవే సముద్ర, ఖండాంతర పటలాలు. ద్వితీయ పటలం సముద్రాల మధ్యన ఏర్పడింది. ఇక్కడ మాంటిల్ పాక్షికంగా కరగడంతో ఏర్పడిన బసాల్టిక్ శిలాద్రవం నుండి కొత్త సముద్రపు పటలం ఏర్పడింది. ఈ "రిడ్జ్ పుష్" ప్లేట్ టెక్టోనిక్స్ యొక్క చోదక శక్తులలో ఒకటి. ఇది నిరంతరం కొత్త సముద్రపు పెంకును సృష్టిస్తూ ఉంటుంది. పర్యవసానంగా, పాత పటలం నాశనం అవుతుంది. దాంతో, వ్యాప్తి చెందుతున్న కేంద్రానికి ఎదురుగా, సబ్‌డక్షన్ జోన్ ఉంటుంది: సబ్‌డక్షన్ జోన్ అంటే సముద్రపు పలక తిరిగి మాంటిల్‌లోకి మునిగిపోయే కందకం. కొత్త సముద్రపు పటలం ఏర్పడడం, పాత సముద్రపు పటలం నాశనం అవడం అనే ఈ స్థిరమైన ప్రక్రియ కారణంగా ఈ రోజు భూమిపై ఉన్న అత్యంత పురాతన సముద్రపు పటలం వయస్సు కేవలం 20 కోట్ల సంవత్సరాలు మాత్రమే.
దీనికి విరుద్ధంగా, ఖండాంతర పెంకులో ఎక్కువ భాగం చాలా పాతది. భూమిపై ఉన్న పురాతన ఖండాంతర క్రస్టల్ శిలల వయస్సు సుమారు 370 నుండి 428 కోట్ల సంవత్సరాల వరకు ఉంటుంది. పశ్చిమ ఆస్ట్రేలియాలోని నార్యర్ గ్నీస్ టెర్రేన్‌లో, కెనడియన్ షీల్డ్‌లోని వాయువ్య భూభాగాల్లోని అకాస్టా గ్నీస్‌లో, ఫెన్నోస్కాండియన్ షీల్డ్ వంటి ఇతర క్రాటోనిక్ ప్రాంతాలలో వీటిని కనుగొన్నారు. 430 కోట్ల సంవత్సరాల వయస్సు గల కొన్ని జిర్కాన్‌లు నార్యర్ గ్నీస్ టెర్రేన్‌లో లభించాయి. ఖండాంతర పటలం అనేది తృతీయ పటలం. ఇది సబ్‌డక్షన్ జోన్‌లలో సబ్‌డక్టెడ్ సెకండరీ (సముద్ర) పటలం రీసైక్లింగ్ అవడంతో ఏర్పడుతుంది.
మూలాలు
వర్గం:భూమి
భగవతి పెరుమాళ్
భగవతి పెరుమాళ్ భారతదేశానికి చెందిన సినిమా నటుడు.
బయటి లింకులు
వర్గం:1978 జననాలు
బొబ్బిలి లోక్‌సభ నియోజకవర్గం
బొబ్బిలి భారతదేశంలో ఒక లోక్‌సభ నియోజక వర్గం. దీనిని 2007 సంవత్సరంలో చేసిన సవరణలో విజయనగరం, అరకు నియోజక వర్గాలలో కలిపారు.
తెలంగాణ రాష్ట్ర పారిశ్రామిక విధాన ముసాయిదా
తెలంగాణ రాష్ట్ర పారిశ్రామిక విధాన ముసాయిదా, అనేది తెలంగాణ రాష్ట్ర ఆర్థికవృద్ధి, పారిశ్రామికీకరణ అభివృద్ధికోసం తయారుచేసిన పారిశ్రామిక విధాన ముసాయిదా. ఇది 2014 డిసెంబరు 1న అమల్లోకి వచ్చింది. ఈ విధానంలో ఆరు పారిశ్రామిక కారిడార్లు, సాధారణ మౌలిక సదుపాయాలను అభివృద్ధి చేసే ప్రణాళికతో పద్నాలుగు రంగాలు ఉన్నాయి. ఐటీసీ, టాటా మోటార్స్, మహీంద్రా వంటి పెద్ద కంపెనీలు కొత్తగా అభివృద్ధి చెందిన రాష్ట్రాలలో తమ వ్యాపారాన్ని విస్తరించడంలో ఈ విధానం ప్రాముఖ్యతను సంతరించుకుంది.
చరిత్ర
రాష్ట్ర విభజన తర్వాత, రెండు రాష్ట్రాలు ఉపాధి, జీవన ప్రమాణాలను పెంచే పెట్టుబడులను ఆకర్షించే దిశగా ముందుకుసాగాయి. అందులో భాగంగా 2014, నవంబరు 27న తెలంగాణ విధాన ముసాయిదా ప్రవేశపెట్టబడి, 2014 డిసెంబరు 1 నుండి అమలులోకి వచ్చింది. తెలంగాణ ప్రభుత్వం కొత్త పారిశ్రామిక విధానంతో రికార్డు సృష్టించి, ప్రారంభించిన 15 రోజుల్లోనే 1500 కోట్ల రూపాయల విలువైన 17 ప్రాజెక్టులను పరిశీలించి అనుమతులను ఇచ్చింది.
సింగిల్ విండో మెకానిజం
ప్రధాన వ్యాసం: టీఎన్ ఐపాస్
ఇండస్ట్రియల్ క్లియరెన్స్ సిస్టమ్ సింగిల్ విండో సిస్టమ్‌కు అతీతంగా ఉండాలని ఈ విధానాన్ని రూపొందించారు. దీనిని తెలంగాణ రాష్ట్ర నూతన పారిశ్రామిక విధానం అని పిలుస్తారు. అతిపెద్ద ప్రాజెక్టులు, పెద్ద పరిశ్రమలు, ఎస్ఎంఈ వంటి మూడు స్థాయిలలో ఈ విధానం పనిచేస్తోంది.
బయటి లింకులు
వర్గం:తెలంగాణ ప్రభుత్వం వర్గం:2014 స్థాపితాలు
మోనికా బెల్లూచి
మోనికా బెల్లూచి ( ఇటాలియన్: mɔ nika belˈluttʃi; ఆంగ్లం: Monica Bellucci; 1964 సెప్టెంబరు 30) ఇటాలియన్ నటి, మోడల్. ఆమె డోల్స్ & గబ్బానా, డియోర్‌ లకు మోడలింగ్ చేసింది. పలు ఇటాలియన్ చిత్రాలతో పాటు అమెరికన్, ఫ్రెంచ్ చిత్రాలలో నటించింది.
కెరీర్
ఆమె ఫ్రాన్సిస్కో లౌడాడియో ఇటాలియన్ కామెడీ లా రిఫా (1991) తో తన సినీ రంగ ప్రవేశం చేసింది. మరుసటి సంవత్సరం ఆమె ఫ్రాన్సిస్ ఫోర్డ్ కొప్పోల గోతిక్ హర్రర్ రొమాన్స్ చిత్రం బ్రామ్ స్టోకర్స్ డ్రాక్యులా (1992) లో డ్రాక్యులా బ్రైడ్‌గా నటించింది. ఎల్'అపార్ట్‌మెంట్ (1997) లో ఆమె ప్రధాన పాత్ర కోసం అత్యంత ప్రామిసింగ్ నటిగా సీజర్ అవార్డును అందుకుంది. ఆమె గియుసేప్ టోర్నాటోర్ ప్రశంసలు పొందిన ఇటాలియన్ రొమాంటిక్ డ్రామా మలేనా (2000) లో మలేనా స్కోర్డియా పాత్ర పోషించింది. ఆమె గ్యాస్పర్ నోయే వివాదాస్పద ఆర్ట్‌హౌస్ సైకలాజికల్ థ్రిల్లర్ చిత్రం ఇర్రెవర్సిబుల్ (2002) లో నటించింది, ఇది కేన్స్ ఫిల్మ్ ఫెస్టివల్‌ లో ప్రదర్శించబడింది.
2004లో మెల్ గిబ్సన్ బైబిల్ డ్రామా ది ప్యాషన్ ఆఫ్ ది క్రైస్ట్ (2004) లో మేరీ మాగ్డలీన్ పాత్రను మోనికా బెల్లూచి పోషించింది. ఆమె 2003 సైన్స్-ఫిక్షన్ చిత్రాలైన ది మ్యాట్రిక్స్ రీలోడెడ్, ది మ్యాట్రిక్స్ రివల్యూషన్స్‌లో పెర్సెఫోన్ పాత్రను పోషించింది. 51 సంవత్సరాల వయస్సులో 2015 జేమ్స్ బాండ్ చలనచిత్రం స్పెక్టర్‌లో కనిపించడం ద్వారా, ఆమె ఫ్రాంచైజీ చరిత్రలో అతి పెద్ద బాండ్ గర్ల్ గా గుర్తింపు పొందింది. ఆమె అప్పటి నుండి ది విజిల్‌బ్లోయర్ (2010), ది వండర్స్ (2014), ఆన్ ది మిల్కీ రోడ్ (2016), ది బెస్ట్ ఇయర్స్ ఆఫ్ ఎ లైఫ్ (2019), ది మ్యాన్ హూ సోల్డ్ హిజ్ స్కిన్ (2020), మెమరీ (2022) వంటి ఎన్నో చిత్రాలలో నటించింది.
జననం
మోనికా బెల్లూచి 1964 సెప్టెంబరు 30న సిట్టా డి కాస్టెల్లో, ఉంబ్రియాలో బ్రూనెల్లా బ్రిగాంటి, పాస్‌క్వెల్ బెల్లూచికి ఏకైక సంతానం. ఆమె శాన్ గియుస్టినోలోని లామాలో పెరిగింది.
మూలాలు
వర్గం:1964 జననాలు వర్గం:ఇటాలియన్ మోడల్స్ వర్గం:ఇటాలియన్ సినిమా నటులు వర్గం:20వ శతాబ్దపు ఇటాలియన్ నటీమణులు వర్గం:21వ శతాబ్దపు ఇటాలియన్ నటీమణులు వర్గం:మాగ్రిట్టే అవార్డు విజేతలు
సిటిజన్ కేన్
సిటిజన్ కేన్ 1941లో విడుదలైన అమెరికన్ జీవిత కథా చలనచిత్రం. చార్లెస్ ఫాస్టర్ కేన్ జీవిత కథ ఆధారంగా తెరకెక్కిన ఈ చిత్రాన్ని ఆర్సన్ వెల్స్ నిర్మించి, దర్శకత్వం వహించడమేకాకుండా కేన్స్ పాత్రలో నటించాడు. హాలీవుడ్ సినిమాలలో సూపర్ హిట్ కావడమే కాకుండా క్లాసిక్‌ మూవీగా నిలిచిన ఈ చిత్రం ఉత్తమ స్క్రీన్ ప్లే విభాగంలో ఆస్కార్ అవార్డును అందుకోవడమేకాకుండా మొత్తం తొమ్మిది విభాగాల్లో నామినేట్ అయింది.
కథ నేపథ్యం
ఒక ప్రముఖ పారిశ్రామికవేత్త 'రోజ్‌ బడ్‌' అని కలవరిస్తూ మరణిస్తాడు. ఆ మాటలను రికార్డ్ చేసిన డాక్టర్ల చెప్పినవాటి ఆధారంగా రోజ్‌ బడ్‌ ఏమిటని మీడియా పరిశోధన ప్రారంభిస్తుంది. ఆ పరిశోధన వల్ల ఆ పారిశ్రామికవేత్త జీవిత కథ అంతా బయటకు వస్తుంది. చివరకు ఈమూవీలో 'రోజ్‌ బడ్‌' అంటే ఏమిటో ఆపేరును ఆవ్యాపారవేత్త ఎందుకు కలవరించాడో తెలియకుండానే ఆమూవీ ముగింపుకు వస్తుంది. 'రోజ్ బడ్' అంటే ఆ ప్రముఖ వ్యాపారవేత్త రహస్య ప్రేమికురాలా లేదంటే అతడి అజ్ఞాత కూతురా లేకుంటే ఈ 'రోజ్ బడ్' వెనుక ఏదైనా మర్డర్ మిస్టరీ ఉందా అన్న సస్పెన్స్ తో కథ చాల స్పీడ్ గా నడుస్తుంది.
కథ
కేన్ చాలా చిన్నవాడిగా ఉన్నప్పుడు అతని కుటుంబం పేదరికంలో కొట్టుమిట్టాడుతుంటుంది. అయితే అదృష్టవశాత్తూ వారి కుటుంబానికి సంబంధించిన భూమిలో బంగారు గనులున్నాయని తెలియడంతో ఆ కుటుంబం అమాంతం ధనవంతులవుతారు. కానీ, కేన్ తల్లి అతన్ని ఒక ధనిక కుటుంబంలో పెంచి పెద్ద చేసి, అతని ఇరవై ఐదో ఏట అతనికి ఆస్తిపాస్తులు అందేలా ఒప్పందం కుదుర్చుకుంటుంది. అలా తన తల్లిదంవూడులకు, చిన్నతనానికి దూరమైన కేన్ అతి చిన్న వయసులోనే ప్రచురణ రంగంలోకి అడుగుపెట్టి, ఒక్కో మెట్టే ఎక్కుతూ అమెరికాలో మీడియా మొత్తాన్నీ శాసించే స్థాయికి ఎదగటం, ఆ క్రమంలో ప్రత్యర్థులని నిర్దాక్షిణ్యంగా చిత్తుచేయటం, మొదట్లో మంచివాడుగా ఉన్న కేన్ అగ్రస్థానానికెదిగే సమయానికి నిరంకుశుడిగా, ఎవరినీ నమ్మలేనివాడిగా తయారవటం, తను ప్రేమించి పెళ్లి చేసుకున్న మొదటి భార్యకు దూరమై మరొకరితో సంబంధం ఏర్పరచుకోవడం, చివరికి ఆమెను కూడా దూరం చేసుకుని ఎంతో సాధించినా ఒంటరివాడిగా మిగిలిపోయి ఆఖరికి రోజ్ బడ్ అంటూ మరణిస్తాడు.
మూలాలు
వర్గం:అమెరికన్ చలనచిత్రాలు వర్గం:సినిమాలు వర్గం:ఆంగ్ల భాషా చలనచిత్రాలు
పార్వతీపురం లోక్‌సభ నియోజకవర్గం
పార్వతీపురం భారతదేశంలో లోక్‌సభ నియోజకవర్గం. దీనిని 2007 సంవత్సరంలో అరకు, విజయనగరం నియోజక వర్గంలో కలిపారు.
లోక్‌సభ సభ్యులు
వర్గం:ఆంధ్రప్రదేశ్ లోకసభ నియోజకవర్గాలు (చారిత్రక) వర్గం:ఆంధ్రప్రదేశ్‌లో రద్దుచేసిన లోకసభ నియోజక వర్గాలు
ఖడ్గం
ఖడ్గం (ఆంగ్లం: Sword), ఒక పొడవాటి ఆయుధం. మానవ చరిత్రలో అనాదిగా వాడుకలో వున్న ఆయుధం. చక్రవర్తులు, రాజులు, సైనికులు, పాతకాలపు పోలీసు బలగాలు, జమీందారులు ఉపయోగించేవారు. ఖడ్గం వీరత్వానికి శౌర్యానికి, హుందాతనానికి ప్రతీక గాను వాడేవారు. ఈ ఖడ్గానికి అనేక పేర్లు గలవు, కత్తి, కరవాలము మొదలగునవి. సాధారణంగా ఈ ఖడ్గాన్ని, ఇనుము, ఉక్కు, కంచుతో తయారు చేసేవారు. ఖడ్గానికి ఓ వైపు పదును వుంచేవారు. ఖడ్గానికి పట్టుకునే పిడికిలి వుంటుంది. చివరికొన కూసుగానూ పదును కలిగి వుంటుంది. సాధారణంగా ఖడ్గము పెట్టే సంచిలాంటిని 'ఒర' అని వ్యవహరిస్తారు. ఖడ్గంతో పాటు స్వీయ రక్షణ కోసం డాలును వుంచడం ఆనవాయితీ.
భాషా విశేషాలు
తెలుగు భాష ప్రకారంగా ఖడ్గము [ khaḍgamu ] khaḍgamu. [Skt.] n. A sword or scimitar: a rhinoceros or its horn. ఖడ్గ పాత్రము khaḍga-pātramu. n. A bracelet made of horn and gold. ఖడ్గ బంధము khaḍga-bandhamu. n. An arrangement of words in verse forming the shape of a sword. ఖడ్గమృగము khaḍga-mṛigamu. n. The rhinoceros. ఖడ్గవాదము khaḍga-vādamu. n. Violence: force of arms a combat: a duel.
ఖడ్గం, భాగాలు
ఖడ్గానికి 'పిడి', కత్తి వుంటుంది.
ఖడ్గయుద్ధాన్ని కత్తియుద్ధం అని కూడా అంటారు. ఇంగ్లీషులో Fencing అంటారు. ఖడ్గం అనగా కత్తి. కత్తులతో జరిగే పోరాటాన్ని ఖడ్గయుద్ధం అంటారు. ఈ యుద్ధం చాలా భయంకరమైన, ప్రమాదకరమైన విద్య. రాజుల కాలంలో జరిగిన యద్ధాలలో ఈ యుద్ధం ప్రముఖ పాత్ర వహించింది.
పురాణాల ప్రకారం మహా భారతంలో నకులుడు, సహదేవుడు మంచి ప్రావీణ్యులని ప్రతీతి.
బయటి లింకులు
వర్గం:ఆయుధాలు
భీమిలీ బీచ్
భీమిలి బీచ్, ఆంధ్రప్రదేశ్ లోని విశాఖపట్నం నుండి 24 కి.మీ.ల దూరంలో ఉన్న గోస్తని నది సమీపంలో ఉంది. 17 వ శతాబ్దపు బ్రిటిష్, డచ్ స్థావరాలను ఈ బీచ్ ప్రతిబింబిస్తుంది. thumb| బీచ్ రోడ్ వెంట సీటింగ్. thumb| భీమునిపట్నం వద్ద నోవోటెల్ బీచ్ రిసార్ట్
పర్యాటక అభివృద్ధి
విశాఖపట్నం నగరాభివృద్ధి సంస్ధ ఆధ్వర్యంలో విశాఖపట్నం నుండి భీమునిపట్నం వరకు పర్యాటక అభివృద్ధి పనులు నిర్వహించబడుతున్నాయి.
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
పి.కె.వారియర్
పన్నీయాంపిల్లీ కృష్ణంకుటీ వారియర్ (5 జూన్ 1921 - 10 జూలై 2021) భారతీయ ఆయుర్వేద అభ్యాసకుడు.ఆయన భారత రాష్ట్రమైన కేరళ లోని మలప్పురం జిల్లా కొట్టక్కల్ లో జన్మించారు.ఆర్య వైద్య శాలకు ప్రధాన వైద్యుడు,మేనేజింగ్ ట్రస్టీగా ఉన్నాడు. ఇతడు ఆర్య వైద్య శాల స్థాపకుడు వైద్యరత్నం పి.ఎస్.వారియర్ చిన్న మేనల్లుడు.
జీవిత చరిత్ర
పి.కె. వారియర్ 1921 జూన్ 5న కేరళలోని మలప్పురం లోని కొట్టాకల్ లో జన్మించాడు.అతని తల్లిదండ్రులు తలప్పన్న శ్రీధరన్ నంబూత్రి,పన్నీయాంపిల్లీ కుంచి వరస్యార్.అతను వారి ఆరుగురు సంతానంలో చిన్నవాడు.రాజా ఉన్నత పాఠశాల కొట్టాకల్,కోళికోడ్ లోని జమోరిన్ ఉన్నత పాఠశాల నుండి విద్యను అభ్యసించాడు.ఆర్య వైద్య పథశాలలో ఆయుర్వేదం చదివాడు (ప్రస్తుత వైద్యరత్నం పి.ఎస్. వేయర్ ఆయుర్వేద కళాశాల).ఆయన కవి,కథాకళి రచయిత అయిన స్వర్గీయ శ్రీ మాధవీకుట్టి కె. వారియర్ ను వివాహం చేసుకున్నాడు.కోటకల్ లోని ఆర్య వైద్య శాల (ఎవిఎస్) మేనేజింగ్ ట్రస్టీగా ఉన్న ఆయన ఏవీఎస్ చీఫ్ ఫిజీషియన్ కూడా.
డాక్టర్ వారియర్ తన రచనలు,ప్రసంగాల ద్వారా వ్యాధుల చికిత్సకు సంపూర్ణ విధానాన్ని ప్రచారం చేయడానికి ప్రయత్నించారు,సమకాలీన వైద్య సాహిత్యానికి భారీగా దోహదపడ్డారు.ఆయన రచనలు,ప్రసంగాలు,పరిశోధనా పత్రాలను 'పాదముద్రకల్' పేరుతో సంకలనం చేశారు.
సాహిత్య రచనలు
ఔషధ ప్రామాణికత,ఔషధ అభివృద్ధి,ప్రక్రియ మెరుగుదల రంగాలలో ప్రారంభించిన తన పరిశోధన కార్యకలాపాలతో పాటు,అతను ఎథ్నోఫార్మకాలజీ, ఆయుర్వేదంలో అనేక పరిశోధనా పత్రాలను రచించి ప్రచురించాడు.
మూలాలు
వర్గం:1921 జననాలు వర్గం:2021 మరణాలు వర్గం:ఆయుర్వేద వైద్యులు వర్గం:పద్మశ్రీ పురస్కార గ్రహీతలు వర్గం:పద్మభూషణ పురస్కార గ్రహీతలు వర్గం:కేరళ వ్యక్తులు
తెలంగాణ ఉప ముఖ్యమంత్రులు
తెలంగాణ ఉప ముఖ్యమంత్రి, తెలంగాణ ప్రభుత్వం అధిపతి అయిన తెలంగాణ ముఖ్యమంత్రి కి డిప్యూటి ముఖ్యమంత్రి. తెలంగాణ మంత్రి మండలిలో ఉప ముఖ్యమంత్రి రెండో అత్యున్నత స్థాయి సభ్యుడిగా, రాష్ట్ర మంత్రిత్వ శాఖలో క్యాబినెట్ పోర్ట్‌ఫోలియోను కూడా కలిగి ఉంటాడు. ఒకే పార్టీ సభ్యుని మద్దతుతో రాష్ట్రాన్ని పరిపాలించడానికి లేదా సంకీర్ణ ప్రభుత్వంలో రాజకీయ స్థిరత్వాన్ని, బలాన్ని తీసుకురావడానికి లేదా రాష్ట్ర అత్యవసర సమయాల్లో సరైన కమాండ్ అవసరమైనప్పుడు ఉపముఖ్యమంత్రి పదవి ఉపయోగించబడుతుంది.
ప్రస్తుతం 2018, డిసెంబరు 13 నుండి ప్రభుత్వంలో ఉప ముఖ్యమంత్రి ఎంపిక జరగలేదు.
గణాంకాలు
పదవీకాలం వారీగా ఉప ముఖ్యమంత్రుల జాబితా
మూలాలు
వర్గం:తెలంగాణ ప్రభుత్వం
విశిష్టాద్వైతం
విశిష్టాద్వైతం అనేది 11వ శతాబ్దిలో రామానుజాచార్యుడు ప్రతిపాదించిన వేదాంత దర్శనము. సాకారుడైన నారాయణుడు పరబ్రహ్మమైన భగవంతుడు అని ఈ తత్వము ప్రతిపాదించింది. నిత్యానపాయినియై, నారాయణునితో సదా కలసి ఉండే లక్ష్మీదేవికి వారిచ్చిన ప్రాధాన్యత వల్ల ఈ సిద్ధాంతమును శ్రీవైష్ణవమని అంటారు. నారాయణారాధనలో కులవివక్షతను పూర్తిగా త్రోసిపుచ్చిన మార్గమిది.
బ్రాహ్మణులు విభాగాలు
జీవుడు, ప్రకృతి, ఈశ్వరుడు - మూడూ సత్యములని విశిష్టాద్వైతము అంగీకరిస్తున్నది. 'చిత్' అనబడే జీవునితోను, 'అచిత్' అనబడే ప్రకృతితోను కూడియే ఈశ్వరుడుండును. శరీరములో జీవుడున్నట్లే, జీవునిలో అంతర్యామిగా శ్రీమన్నారాయణుడు ఉండును. ఆజ్ఞానవశమున జీవుల సంసారబంధమున చిక్కుకొందురు. భగవదనుగ్రహమువలన, సద్గురుకృప వలన, భగవంతునకు శరణాగతులైనవారు అజ్ఞానమునుండి విముక్తులై, మరణానంతరము మోక్షము పొందుదురు. అలా నారాయణ సాన్నిధ్యము పొందినవారికి మరుజన్మలేదు.
విశిష్టాద్వైతం వైదిక మతంలోని త్రివిధ విశ్వాసాలలో ఒకటి. మిగిలినవి అద్వైతం, ద్వైతం. విశిష్టాద్వైతం రామానుజుడికి పూర్వం నుంచి ఉంది. ఐతే, రామానుజుడు విశిష్టాద్వైతాన్ని బహుళ వ్యాప్తిలోకి తెచ్చాడు. తిరుమల - తిరుపతి దేవస్థానం 1985లో ప్రచురించిన ‘‘హిందూమత ప్రవేశిక’’ గ్రంథంలో డాక్టర్‌ కె.సేతురామేశ్వర దత్త విశిష్టాద్వైతం గురించి ఇలా వ్రాశారు : ‘‘విశిష్టాద్వైత మతంలో చిత్తు, అచిత్తు, ఈశ్వరుడు ఈ మువ్వురూ నిత్యులు. చిత్తు, అచిత్తు ఈశ్వరుని ప్రత్యేక గుణాలు (ధర్మాలు). ఈశ్వరునికి - ఈ ప్రకారాలు ఉన్నాయి. కాబట్టి ఆయనకు ‘ప్రకారి’ ఆని పేరు. దేని సహాయం వల్ల దాని ఆధారం తెలుస్తుందో దానికి ‘ప్రకారం’ అని పేరు. ప్రకారి లేకుండా ప్రకారం ఉండదు. కాబట్టి చిదచిత్‌ విశిష్టుడైన బ్రహ్మం ఒకడే. ప్రకారం ప్రకారి సహజంగా భిన్నమైనవి. కాబట్టి వాటి స్వభావంలో భేదం ఉంది. అచిత్తు శుద్ధ సత్త్వం, మిశ్రసత్త్వం, సత్త్వశూన్యమని మూడు విధాలు. శుద్ధ సత్త్వం స్వయం ప్రకాశమైనది. దీనికి పరమపదమని పేరు. కాలం సత్త్వ శూన్యం, కాని ఆకాశం వలె నిత్యం. మిశ్ర సత్త్వం సత్త్వ, రజస్‌, తమో గుణాలకు లోనై, ప్రకృతి, మహాత్‌, అహంకారం, పంచ తన్మాత్రలు, ఇంద్రియాలు మొదలైన 24 తత్త్వాలుగా రూపొందుతుంది. జీవుల పురాతన కర్మను అనుసరించి అది జీవుల శరీరం, అహంకారం అవుతుంది. మమకార అజ్ఞానాల చేత దేహధారణ చేసిన జీవుల జనన మరణ పరంపరలకే సంసారమని పేరు. అవిద్య, కర్మల వలయంలో ఉన్న కొందరి పాపాలు వారి పుణ్యాల వల్ల నశిస్తాయి. వారు అప్పుడప్పుడు ముక్తికొరకు ఈశ్వరుని ప్రార్ధిస్తారు. ఈశ్వరానుగ్రహంతో లభించిన గురువు బోధనలతో శాస్త్రాలలోని సమ్యక్‌ జ్ఞానాన్ని పొందుతారు. నిత్య నైమిత్తిక కర్మలను- తమ దశను, స్థితిని అనుసరించి యథావిధిగా ఆచరిస్తూ శమం, దమం, తపస్సు, శౌచం, క్షమ, ఆర్జవం, భయం, అభయం, స్థానం, వివేకం, అహింస, దయ మొదలైన ఆధ్యాత్మిక గుణాలను సంపాదిస్తారు. ఈశ్వరుని శరణు పొంది భక్తి చేత శాస్త్రాన్ని మననం చేసికొంటూ, ఈశ్వర గుణాలను ధ్యానం చేస్తూ ఈశ్వర కృపతో అజ్ఞానాన్ని పోగొట్టుకొంటారు. వారు భక్తి యోగాన్ని అభ్యసించి దేహత్యాగ సమయంలో ప్రపత్తి వల్ల, ఈశ్వరానుగ్రహం వల్ల ముక్తిని పొందుతారు. కైవల్యం, ఈశ్వర ప్రాప్తి అని ముక్తి రెండు విధాలు. కైవల్యం అంటే ఆత్మ సాక్షాత్కారం వల్ల కలిగే ఆనందానుభవం. పరమ పదంలో ఈశ్వరుని చేరి ఈశ్వర స్వరూపాన్ని, శాశ్వతానందాన్ని అనుభవించడం మరొకవిధమైన ముక్తి. ఈశ్వరుడు పరమ పదంలో ప్రత్యేకమైన దివ్యమంగళ స్వరూపాన్ని కలిగి ఉంటాడు. ఆయన తన కృపకు పాత్రులైన తన ప్రియురాండ్రు శ్రీదేవి, భూదేవి, నీలాదేవుల తోనూ, నిత్య ముక్తులైన అనంత, గరుడ, విష్వక్సేనాది సూరులతోనూ, ముక్త జీవులతోనూ కలసి ఉంటాడు. ఇతర జీవులను కూడా కర్మవిముక్తులుగా చేసి వారిని తనతో సామ్యం కలవారినిగా చేస్తాడు. విశిష్టాద్వైత మతంలో విష్ణువు లేక నారాయణుడు లేక వాసుదేవుడు లేక వేంకటేశ్వరుడు పరబ్రహ్మ...’’ వావిళ్ళ సంస్థ 1931లో ప్రచురించిన శ్రీభగవద్గీతా మాహాత్మ్యం పీఠికలో శ్రీవావిళ్ళ వేంక టేశ్వరులు విశిష్టాద్వైతాన్ని ఇలా వివరించారు (ఆయన మాటల్లోనే) : ‘‘బ్రహ్మం నామరూప విభాగం చేయ శక్యంగాని సూక్ష్మచిదచిద్విశిష్ట చైతన్య రూపమైయుండి పిదప నామరూపవిభాగం గల స్థూల చిదచిద్విశిష్ట చైతన్యరూప మగుచున్నది. ఇట్లు సూక్ష్మ చిదచిద్వి శిష్టమునకును, స్థూల చిదచిద్వి శిష్టమునకును నైక్యము సిద్ధాంతిత మగుటచే దీనికి విశిష్టాద్వైతం అను పేరు, అన్వర్థ మగుచున్నది... ... శ్రీమన్నారాయణుడే పర తత్త్వం, అతడు సర్వజ్ఞుడు, సర్వేశ్వరుడు, సర్వాంతర్యామి, ఆది మధ్యాంతరహితుడు. మాయ అనెడి ప్రకృతిని మూలంగాగొని జగత్తును ఇచ్ఛామాత్రమున సృజించువాడు. ఇట్టి నారాయణుడు తప్ప అన్య దేవతలను వైష్ణవుడారాధింపరాదు.’’
త్రిమతాలు
దక్షిణ భారతదేశంలో భగవంతుని గురించి మూడు ముఖ్యమైన సిద్ధాంతాలు ప్రతిపాదించబడ్డాయి. వాటిని త్రిమతాలు అంటారు. ఇవన్నీ హిందూమతంలోని తాత్విక భేదాలు సూచించే సిద్ధాంతాలే. ఆయా మతాలను ప్రతిపాదించిన ఆచార్యులను త్రిమతాచార్యులు అంటారు.
వేదముల ఉత్తరభాగము ఆధారముగా వెలువడినది ఉత్తర మీమాంసా దర్శనము. దీనినే వేదాంత దర్శనమనీ, బ్రహ్మసూత్రములనీ అంటారు. ఇది వేదముల చివరి భాగమైన ఉపనిషత్తుల నుండి ఉద్భవించింది. ఈ దర్శనము జీవాత్మకు, పరమాత్మకు గల సంబంధమును ప్రతిపాదించును. వ్యాస మహర్షి రచించిన బ్రహ్మసూత్రములను వేర్వేరు భాష్యకారులు వ్యాఖ్యానించిన విధముపై వేర్వేరు శాఖాభేదములు ఏర్పడినవి. ఆ విధంగా అద్వైతము, విశిష్టాద్వైతము, ద్వైతము - అనే మూడు ప్రముఖమైన సిద్ధాంతములు ఏర్పడినవి. మూడు సిద్ధాంతాలూ వేదాలనూ, ఉపనిషత్తులనూ, బ్రహ్మసూత్రాలనూ ప్రమాణంగా అంగీకరిస్తాయి. మూడు తత్వములకూ ఉన్నతమైన గురు పరంపర, సుసంపన్నమైన సాహితీసంప్రదాయము, దృఢమైన ఆచారములు ఉన్నాయి. పెక్కు అనుయాయులు ఉన్నారు.
రామానుజాచార్యుడు
విశిష్టాద్వైత ప్రవర్తకుడైన రామానుజాచార్యుడు సా.శ. 1017లో జన్మించాడు. 1049లో సన్యాసం స్వీకరించాడు. కర్తవ్యదీక్షలో ప్రదర్శించవలసిన ధైర్యానికి, దేవునిపై చూపవలసిన అనన్య సామాన్యమైన నమ్మకానికీ, సాటిరాని భక్తికీ, రామానుజాచార్యుని జీవితం ఉదాహరణగా మనం చెప్పుకోవచ్చు. ఈ ఆచార్యుడు తన జీవితంలో సాధించిదలచిన (సాధించిన) ముఖ్య ఉద్దేశాలు రెండు:
తన జీవితం ద్వారా ఈ ఆచార్యుడు మానవాళికి ఇచ్చిన సందేశాలు:
రామానుజాచార్యుడు 1137వ సంవత్సరంలో విష్ణుసాయుజ్యం పొందాడని కథనం. అనగా 120 సంవత్సరాల జీన కాలం. ఈ సంవత్సరంపై కొన్ని సందేహాలున్నాయి.
ప్రధాన సిద్ధాంతం
విశిష్టాద్వైతం లేదా శ్రీవైష్ణవం ప్రకారం భగవంతుడు ఒక్కడే. అతడు సాకారుడు. అతడే నారాయణుడు. నిత్యానపాయిని అయిన లక్ష్మీదేవి నారాయణునినుండి వేరు కాదు. నిర్మలజ్ఞానానంద స్వరూపుడు. ఆ దేవదేవుడొక్కడే స్వతంత్రుడు. జీవి, ప్రకృతి పరతంత్రులు. పరమాత్మ నుండి ఆత్మ జన్మిస్తుంది. జీవాత్మ పరమాత్మ సన్నిధి చేరడమే మోక్షం. మోక్షానికి సాధనం అచంచలమైన విష్ణుభక్తి. భక్తితో పాటు ప్రపత్తి, అనగా మనసా వాచా కర్మణా భగవంతుని శరణాగతి పొందడం కూడా అత్యవసరం. మానవులందరూ సమానులు. మోక్షానికి అందరూ అర్హులు. కుల లింగ విచక్షణ లేకుండా లక్ష్మీనారాయణులను పూజించి చక్రాంకితాలు చేయించుకొని, మంత్రోపదేశం పొంది ఊర్ధ్వపుండ్ర ధారణ చేసినవారందరూ శ్రీవైష్ణవులే. .